Diari Oficial de la Generalitat Valenciana


Sumari del DOGV 845, del 14-06-1988 (1988/811388)

DECRET 76/1988, de 6 de juny, del Consell de la Generalitat Valenciana, pel qual es acceptada la cessió gratuïta per trenta anys del dret real de superfície d'un immoble propietat de la Diputació Provincial de Castelló.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/06/06/76/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811388


Data del document
:   06-06-1988

Organisme emissor
:   Conselleria d'Economia i Hisenda

Tipus de document
:   Decret

Decret 76/1988, de 6 de juny, del Consell de la Generalitat Valenciana, pel qual és acceptada la cessió gratuïta per trenta anys del dret real de superfície d'un immoble propietat de la Diputació Provincial de Castelló.  
La Diputació Provincial de Castelló, en sessió extraordinària del Ple celebrada el dia 10 de febrer de 1986, acordà la cessió gratuïta a la Generalitat Valenciana del dret real de superfície sobre un solar format per dues parcel·les juxtaposades, situades a la plaça Fadrell. Es part de 5.105 metres quadrats que es segrega d'un solar major, situat en l'antiga Casa Beneficència Llar Sant Vicent Ferrer.  
Posteriorment, amb data 23 de febrer de 1988, en sessió ordinària del Ple, es ratificà l'acord anterior i s'hi introduiren diverses modificacions.  
Aquesta cessió la realitza amb la finalitat determinada de construir la primera fase d'un Centre Cultural, la qual haurà d'estar conclosa en el termini de cinc anys comptats des de la formalització de la cessió.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta del dret de superfície realitzada a favor de la Generalitat Valenciana.  
D'acord amb el que disposen el article 22 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la reunió del dia 6 de juny de 1988,  
DECRETE:  
Article primer  
Es acceptada la cessió, a títol gratuït, del dret de superfície realitzada per la Diputació Provincial de Castelló a favor de la Generalitat Valenciana de l?immoble següent:  
Solar, que és segregat d'un altre major, format per dues parcel·les juxtaposades, situat a Castelló, Plaça de Fadrell i carrer Maestro Ripollés, d'una superfície de 5.105 metres quadrats. Aquestes parcel·les confronten:  
Una, per la dreta entrant amb l'altra parcel·la que també forma part del solar, per la seua esquerra entrant amb el jardí de la Sra. Violant d'Hongria, en una longitud de 8 metres; pel seu fons amb aquest jardí i amb l?Església de Sant Domènec, avui Parròquia de Sant Vicent; pel front amb la Plaça Fadrell en una longitud de 34 metres.  
L?altra parcel·la, juxtaposada a l'anterior, té el seu front o façana principal, en una longitud de 106 metres, i en una sola alineació, a la Plaça Fadrell i al carrer del Mestre Ripollés; dreta entrant amb el carrer Marqués de la Ensenada al qual té façana, en una longitud de 45 metres; esquerra, entrant, amb l'altra parcel·la i amb l?Església de Sant Domènec i pel front, amb la resta de la finca de la qual és segregada i amb el Carreró de Sant Domènec al qual té façana en una longitud aproximadament de 12 metres.  
Aquestes finques són parts que es segreguen de la inscrita en el Registre de la Propietat de Castelló, en el tom 138, llibre 97, foli 197, finca 11.568, inscripció 2.ª d?Agrupació.  
Article segon  
Aquesta cessió gratuïta del dret real de superfície de l?immoble esmentat es constitueix per trenta anys comptats des de l'acabament de les obres, i comporta els compromisos següents per part de la Generalitat Valenciana:  
1r.- Construir en un termini no superior a cinc anys, la lª fase del Centre Cultural que contindrà les edificacions següents:  
- Conservatori de Música.  
- Escola d?Arts i Oficis.  
2n.- En l?edificació d'aquesta fase haurà d'estar prevista la futura connexió de l'auditori amb l?edificació esmentada.  
3r.- Haurà de ser respectat el Claustre del segle XVII.  
4t.- Haurà d'existir un passatge per a vianants pel Claustre existent, que comunicarà els carrers Mestre Ripollés i Sant Domènec.  
Article tercer  
La Diputació adquireix el compromís d'assumir el cost total de les obres descrites com «Altres Serveis» que es descriuen amb una superfície útil de 260'92 m2 i una repercussió econòmica calculada de 68.099.155 PTA (catorze milions dues-centes cinquanta-sis mil pessetes).  
Article quart  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
València, 6 de juny de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI